Ο **Γεώργιος Βράνος** (1969, Αθήνα) είναι Έλληνας διευθυντής ορχήστρας.

Βιογραφία
---------

Ο Γεώργιος Βράνος γεννήθηκε το 1969 στην Αθήνα. Αποφοίτησε το 1995 από την Ανώτατη Ακαδημία Μουσικής και Θεάτρου του Μονάχου με υποτροφία του Ιδρύματος Ωνάση, λαμβάνοντας δίπλωμα διεύθυνσης ορχήστρας, έχοντας καθηγητή τον Μίχαελ Χέρμαν, και κάνοντας μεταπτυχιακές σπουδές στο ίδιο γνωστικό αντικείμενο. Έχει σπουδάσει στο Εθνικό Ωδείο ανώτερα θεωρητικά με τον Αμάραντο Αμαραντίδη και πιάνο με την Ιφιγένεια Παπαδογιάννη, στο οποίο έλαβε δίπλωμα.

To 1994 έως το 1995, διετέλεσε καλλιτεχνικός διευθυντής της Συμφωνικής Ορχήστρας (Abaco Orchester) του Πανεπιστημίου του Μονάχου, από το 1997 έως το 2003, ήταν αρχιμουσικός  στην Όπερα του Πφόρτσχαϊμ, από το 2003 έως το 2008, διετέλεσε εξέχων αρχιμουσικός και αναπληρωτής καλλιτεχνικός  διευθυντής της Όπερας του Ρέγκενσμπουργκ και από την ίδια χρονιά έως το 2010, εργάστηκε στην Όπερα του Κόμπουργκ στην ίδια θέση και επιπλέον ως καλλιτεχνικός διευθυντής της Συμφωνικής Ορχήστρας Νέων, ενώ κατά την περίοδο 2004 με 2005, υπήρξε καλλιτεχνικός  διευθυντής στην Όπερα του Ρέγκενσμπουργκ.

Έχει συνεργαστεί με τις Όπερες της Τριρ και του Φλενσμπουργκ στη Γερμανία, ενώ έχει διευθύνει πολλάκις γερμανικές συμφωνικές ορχήστρες.

Από το 2010 είναι επίκουρος καθηγητής του Τμήματος Μουσικής Επιστήμης και Τέχνης του Πανεπιστημίου Μακεδονίας με γνωστικό αντικείμενο τη διεύθυνση ορχήστρας, ενώ από το 2019 είναι και πρόεδρος του τμήματος.

Από το 2014 έως το 2017 ήταν ο καλλιτεχνικός διευθυντής Κρατικής Ορχήστρας Θεσσαλονίκης, ενώ τον Ιανουάριου του 2017 τιμήθηκε από το Αριστοτέλειο Πανεπιστήμιο Θεσσαλονίκης για την συνεργασία του ως μαέστρος της Κ.Ο.Θ. με τους φοιτητές του τμήματος μουσικών σπουδών του πανεπιστημίου στο πλαίσιο της Πρακτικής άσκησης του Α.Π.Θ..

Παραπομπές
----------

1. 1 2  www.uom.gr/assets/site/public/nodes/1462/6465-2015\_05\_09.pdf.
2. 1 2  «Συντελεστές». *www.tch.gr*. Ανακτήθηκε στις 23 Φεβρουαρίου 2021.
3. ↑  «Βράνος Γεώργιος | Πανεπιστήμιο Μακεδονίας». *www.uom.gr*. Ανακτήθηκε στις 23 Φεβρουαρίου 2021.
4. ↑  «H K.O.Θ. συναντάει τη MOYSA Κυριακή 21- 6 – 2015, Ευρωπαϊκή Ημέρα Μουσικής.». *e-Stage.gr*. 24 Ιουνίου 2015. Ανακτήθηκε στις 23 Φεβρουαρίου 2021. [*νεκρός σύνδεσμος*]
5. ↑  «– MUK Artikel ()». *muk.gwi.uni-muenchen.de*. Ανακτήθηκε στις 1 Μαρτίου 2021.
6. ↑  «Νέος Καλλιτεχνικός Διευθυντής στην Κρατική Ορχήστρα Θεσσαλονίκης». *Diorismos.gr*. Ανακτήθηκε στις 1 Μαρτίου 2021.
7. ↑  «Συναυλία συμφωνικής ορχήστρας» (PDF). *www.uom.gr*. Πανεπιστήμιο Μακεδόνιας. 9 Μαΐου 2015.
8. ↑  Gnomi, Elliniki (29 Μαΐου 2014). «Νέος Καλλιτεχνικός Διευθυντής στην Κρατική Ορχήστρα Θεσσαλονίκης». *ELLINIKI GNOMI • Die Zeitung der Griechen in Europa*. Ανακτήθηκε στις 1 Μαρτίου 2021.
9. ↑  «Μέγαρο Μουσικής Θεσσαλονίκης: Διαγωνισμός Λυρικού Τραγουδιού». *CultureNow.gr*. Ανακτήθηκε στις 1 Μαρτίου 2021.
10. 1 2  Συκκά, Γιώτα. «Ο Γεώργιος Βράνος νέος καλλιτεχνικός διευθυντής ΚΟΘ | Η ΚΑΘΗΜΕΡΙΝΗ». Ανακτήθηκε στις 23 Φεβρουαρίου 2021.
11. ↑  «Ο Γεώργιος Βράνος νέος καλλιτεχνικός διευθυντής στην κρατική ορχήστρα Θεσσαλονίκης • Η Άποψη». *Η Άποψη*. 29 Μαΐου 2014. Ανακτήθηκε στις 23 Φεβρουαρίου 2021.
12. ↑  Webmonster.gr. «O αρχιμουσικός Γεώργιος Βράνος σε μια αποκλειστική εφ' όλης της ύλης συνέντευξη στην Κουλτουρόσουπα». *www.kulturosupa.gr* (στα Αγγλικά). Ανακτήθηκε στις 1 Μαρτίου 2021.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* ISNI: 0000 0004 9361 7287

 |

 |